CEO ของ Google เขาทำอะไร ในตอนเช้า ?
ซุนดาร์ พิชัย (Sundar Pichai) คือ CEO คนปัจจุบันของ Alphabet บริษัทแม่ของ Google และ YouTube และนั่งตำแหน่ง CEO ของ Google ควบด้วย  หน้าที่ของเขาคือนำพาองค์กรที่มีพนักงานมากกว่า 130,000 คน ไปข้างหน้า แถมยังต้องจัดการกับความต้องการของบริษัท วางแผนกลยุทธ์การเติบโตต่าง ๆ มากมาย  หลายคนอาจจะคิดว่า ผู้นำเหล่านี้ คงต้องเร่งรีบตื่นเช้าก่อนพระอาทิตย์จะขึ้น เพื่อรีบมาออกกำลังกาย รีบตอบอีเมล และใช้ชีวิตอย่างยุ่งเหยิงวุ่นวาย  แต่รู้หรือไม่ว่า ซุนดาร์ พิชัย CEO Google ได้พิสูจน์ความจริงข้อที่ว่า  “ความสำเร็จ ไม่จำเป็นต้องมาพร้อมกับความเคร่งเครียดตลอดเวลา” จนได้ชื่อว่า เป็นบุคคลที่นำพาความสงบมั่นคง มาสู่อาณาจักร Alphabet
18 มิ.ย. 2564

CEO ของ Google เขาทำอะไร ในตอนเช้า ? | THE BRIEFCASE
ซุนดาร์ พิชัย (Sundar Pichai) คือ CEO คนปัจจุบันของ Alphabet บริษัทแม่ของ Google และ YouTube และนั่งตำแหน่ง CEO ของ Google ควบด้วย
หน้าที่ของเขาคือนำพาองค์กรที่มีพนักงานมากกว่า 130,000 คน ไปข้างหน้า
แถมยังต้องจัดการกับความต้องการของบริษัท วางแผนกลยุทธ์การเติบโตต่าง ๆ มากมาย
หลายคนอาจจะคิดว่า ผู้นำเหล่านี้ คงต้องเร่งรีบตื่นเช้าก่อนพระอาทิตย์จะขึ้น
เพื่อรีบมาออกกำลังกาย รีบตอบอีเมล และใช้ชีวิตอย่างยุ่งเหยิงวุ่นวาย
แต่รู้หรือไม่ว่า ซุนดาร์ พิชัย CEO Google ได้พิสูจน์ความจริงข้อที่ว่า 
“ความสำเร็จ ไม่จำเป็นต้องมาพร้อมกับความเคร่งเครียดตลอดเวลา”
จนได้ชื่อว่า เป็นบุคคลที่นำพาความสงบมั่นคง มาสู่อาณาจักร Alphabet
โดยซุนดาร์ พิชัย มองว่า การเริ่มต้นเช้าของวัน ด้วยอารมณ์ที่สงบผ่อนคลาย เป็นสิ่งที่สำคัญสำหรับเขามากที่สุด
และนี่คือ 5 สิ่งที่ ซุนดาร์ พิชัย ทำเพื่อให้การทำงานใน Google เป็นไปอย่างใจเย็น ไม่ใช่บ้าคลั่ง
(Works calmer, not harder)
1. ตื่นเช้า แต่ไม่เช้าจนเกินไป
ผู้บริหารหลายคนจะตื่นเช้ามาก ๆ อย่าง Tim Cook ที่เป็น CEO ของ Apple ตื่นนอนเวลาตี 4 ครึ่ง 
แต่ตัวซุนดาร์ พิชัย เคยให้สัมภาษณ์ว่าตัวเขาไม่ใช่คนที่ตื่นเช้าเกินไป โดยจะตื่นประมาณ 6.30-07.00 น. 
และการที่เขาไม่ตื่นเช้าจนเกินไป มันช่วยทำให้เขากระฉับกระเฉง และไม่รู้สึกเครียด
2. อ่านหนังสือ หรือหนังสือพิมพ์
การอ่านอะไรตอนเช้า เหมือนเป็นการทำให้สมองได้ออกกำลังกาย ซึ่งมันทำให้ร่างกายดีขึ้น
เขาจึงไม่เลื่อนมือถือหรือดูโซเชียลมีเดียเป็นอันดับแรก แต่อ่านหนังสือที่เป็นเล่ม ๆ ก่อนเสมอ
เพราะเขามองว่ามันช่วยให้เขาเก็บข้อมูลได้มากขึ้น เมื่อเทียบกับการอ่านจากมือถือหรือคอมพิวเตอร์
3. กินอาหารเช้าที่มีประโยชน์เท่านั้น
เนื่องจากซุนดาร์ พิชัย เป็นผู้ที่ทานมังสวิรัติ เขาจึงต้องการโปรตีนในตอนเช้า
โดยมีไข่เจียวกับขนมปังปิ้งในตอนเช้าเสมอ
และการที่เขาได้รับสารอาหารที่ดี และเป็นพลังงานที่เพียงพอ มันจะช่วยทำให้เขามีสมาธิ
และทำงานได้มีประสิทธิภาพมากขึ้น
4. ดื่มชา
เขาชอบดื่มชาร้อนพร้อมกับอาหารเช้า เขามองว่ามันมีประโยชน์ต่อสุขภาพ
โดยชาดำก็มีส่วนผสมของกาเฟอีน ช่วยทำให้รู้สึกสดชื่น 
แต่สำหรับกาแฟ มันมีแนวโน้มที่จะไปกระตุ้นความเครียด และเพิ่มความกระวนกระวายใจได้
5. คิดถึงภาพใหญ่
ช่วงเช้าเป็นช่วงเวลาที่เรามีสมาธิมากที่สุด และเขาก็ใช้ช่วงเวลาแห่งความสงบนี้
ไปกับการคิดวางแผนกลยุทธ์แบบระยะยาว
เพราะการคิดภาพรวม คิดภาพใหญ่อยู่ตลอด จะช่วยให้การทำงานในแต่ละวันมีเป้าหมาย
และพนักงานทุกคน ก็จะได้รับมุมมองเดียวกัน และสามารถจัดลำดับความสำคัญ ได้เหมือน ๆ กับซีอีโอ
จากเรื่องราวทั้งหมดนี้เราคงจะเห็นได้ว่า ซุนดาร์ พิชัย ซีอีโอระดับโลก 
เขาใช้ชีวิตในช่วงเช้าที่แสนจะเรียบง่าย แต่ก็ทำให้บริษัท เติบโตได้อย่างก้าวกระโดด
ซึ่งช่วงเวลาในตอนเช้าของเขา ก็มีส่วนช่วยให้เขาใช้ชีวิตอยู่บนพื้นฐานความสงบ ใจเย็นได้
แม้ว่าจะต้องทำงานอยู่กับโลกของอินเทอร์เน็ตอันแสนวุ่นวายก็ตาม..
References:
-
-
-
-